        R O M Â N I A
JUDEŢUL HUNEDOARA 
   MUNICIPIUL  BRAD
      P R I M A R U L
 Nr. 206/12077/19.12.2024



R E F E R A T   D E   A P R O B A R  E
privind închirierea prin atribuire directă a unui spațiu, proprietate privată a Municipiului Brad, cu destinația de sediu pentru partid politic


	
Potrivit prevederilor art. 26 din Legea nr. 334/2006 finanțarea activității partidelor politice și a campaniilor electorale, ”autoritățile publice centrale și locale pot asigura spații pentru sediile centrale și locale ale partidelor politice, precum și terenurile aferente, la cererea motivată a acestora. Partidele politice pot primi cel mult câte un sediu pe unitate administrativ-teritorială, închirierea de către autoritățile locale a spațiilor destinate sediilor partidelor politice, urmând regimul juridic prevăzut pentru închirierea spațiilor cu destinația de locuință”.
Prin cererea înregistrată la Primăria Municipiului Brad sub nr. 49991/11.11.2024, domnul Leucean Alin-Viorel a solicitat atribuirea în regim de închiriere a unui spațiu în scopul stabilirii sediului Organizației Locale AUR Brad.
	Pentru a da curs acestei solicitări, a fost identificat un spațiu liber din imobilul situat în municipiul Brad, strada Cuza Vodă, nr. 6, etajul I, județul Hunedoara, în suprafață de 19,00 mp., compus din două încăperi, identificat prin C.F. nr. 60801 Brad (C.F. vechi nr. 4717 Brad), număr topografic 7579/1, cu destinația de construcții - construcții administrative și social culturale. 
Valoarea de inventar a acestui spațiu este de 8.662,75 lei, conform Raportului de evaluare bunuri proprietate privată, decembrie 2022, întocmit de către expert evaluator Varga Dorel.
Ținând cont de faptul că sunt întrunite condițiile legale pentru soluționarea cererii de închiriere și că prin închiriere se aduc venituri suplimentare la bugetul local al Municipiului Brad, am inițiat prezentul  proiect de hotărâre prin care am propus închirierea prin atribuire directă Organizației Locale AUR Brad a spațiului cu altă destinație decât aceea de locuință din imobilul situat în municipiul Brad, strada Cuza Vodă, nr. 6, etajul I, județul Hunedoara,  în suprafață de 19,00 mp., compus din două încăperi, identificat prin C.F. nr. 60801 Brad (C.F. vechi nr. 4717 Brad), număr topografic 7579/1, cu destinația de ”sediu pentru partid politic ”. 
	Cuantumul chiriei lunare calculat potrivit H.G.  nr. 310/2007 pentru actualizarea tarifului lunar al chiriei (lei/mp) practicat pentru spaţiile cu destinaţia de locuinţe aparţinând domeniului public sau privat al statului ori al unităţilor administrativ-teritoriale ale acestuia, precum şi pentru locuinţele de serviciu, locuinţele de intervenţie şi căminele pentru salariaţi ale societăţilor comerciale, companiilor naţionale, societăţilor naţionale şi regiilor autonome, este de 55,86 lei și se va actualiza anual cu rata inflației aprobată de INS prin hotărâre a Consiliului Local al Municipiului Brad. 
	Perioada de închiriere este de 1 (un) an, cu posibilitatea de prelungire prin act adițional, în condițiile legii și respectării clauzelor contractuale.
Precizez că beneficiarul dreptului de închiriere va asigura întreținerea corespunzătoare a spațiului, exercitând posesia și folosința asupra acestora, în condițiile legii, având obligația să suporte toate cheltuielile referitoare la utilitățile aferente spațiului închiriat și să efectueze, pe cheltuiala sa, lucrările de deratizare, dezinsecție și dezinsecție. În acest sens beneficiarul dreptului de închiriere va încheia direct cu furnizorii contracte de furnizare a utilităților pentru spațiul închiriat.
	Predarea spațiului se va face în termen de 30 zile de la data adoptării prezentei hotărâri pe baza unui contract de închiriere și a unui proces-verbal de predare-primire. 
	Beneficiarul nu are dreptul să schimbe destinația spațiului primit în tot sau în parte, acest fapt atrăgând încetarea dreptului de închiriere și reîntoarcerea bunului la proprietar.
	În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
	În susţinerea propunerii mele invoc prevederile art. 26 din Legea nr. 334/2006 privind finanţarea activităţii partidelor politice şi a campaniilor electorale, republicată, cu modificările și completările ulterioare, ale Legii nr. 114/1996 - legea locuinței, republicată, cu modificările și completările ulterioare, ale Normelor metodologice pentru punerea în aplicare a prevederilor Legii nr. 114/1996 aprobate prin Hotărârea Guvernului nr. 1.274/2000, cu modificările și completările ulterioare, ale art. 555 - 5666 și art. 1777 - 1823 din Legea nr. 287/2009 privind Codul civil, republicată, cu modificările și completările ulterioare, ale art. 129 alin. 1, alin. 2. lit. c, alin. 6 lit. b, alin. 7 lit. c, art. 136 alin. 1 din Ordonanţa de Urgenţă  a Guvernului nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

